## 

## Kurzusleírás (tematika)

|  |  |  |  |  |
| --- | --- | --- | --- | --- |
| Kurzus neve: Forma Norma | | | | |
| A kurzus oktatója/i, elérhetősége(i):  Csernátony Fanni | | | | |
| Kód:  B-SZ-201-DI-202202-08 | Kapcsolódó tanterv (szak/szint): | A tantárgy helye a tantervben (szemeszter): | Kredit:  5 | Tanóraszám:  Egyéni hallgatói munkaóra:heti 8 óra |
| Kapcsolt kódok:  M-SZ-101-DI-202202-08 | Típus: (szeminárium/előadás/gyakorlat/konzultáció stb.) | Szab.vál-ként felvehető-e?  igen | Szab.vál. esetén sajátos előfeltételek:  - | |
| A kurzus kapcsolatai (előfeltételek, párhuzamosságok):  szakfüggettlen, BA, MA | | | | |
| A kurzus célja és alapelvei:  A kurzus során különböző előadókat - a Formatervező szakok oktatóit, volt hallgatóit, sikeres hazai formatervezőket - hívunk meg, hogy a szakma és annak társterületeinek legaktuálisabb kérdéseiről, kutatási területeiről és jövőbeli lehetőségeiről beszéljenek. Minden előadás után lehetőség nyílik egy szabad beszélgetésre is, ahol a felvetett témákat több oldalról körbejárjuk.  A kurzus célja, hogy a hallgatók jobban megismerjék a designer szakma jelenét, oktatóink, alumni hallgatóink projektjeit, ezáltal tudatosabban tervezve saját karrierjüket és az odavezető utat már a tanulmányaik alatt is - érkezzenek Egyetemünk bármelyik szakjáról is.  Az előadások mellett workshopok is a kurzus programjának részét képezik, ahol a hallgatók aktívan feldolgozzák a hallottakat és azok alapján dolgozzák ki saját stratégiájukat és víziójukat szakmai jövőjükről, az előadások között pedig önálló kutatási feladatokat végeznek. | | | | |
| Tanulási eredmények (fejlesztendő szakmai és általános kompetenciák):  Tudás:   * Ismer több hazai esettanulmányt, kutatást és projektet a formatervezés területéről   Képesség:   * Jó kérdéseket tud feltenni * Részt tud venni szakmai diskurzusban, vitákban * Képes a saját szakmai céljaihoz vezető utat felvázolni   Attitűd:   * Nyitott, kíváncsi, saját érdeklődési körét szívesen bővíti * Saját szakmai célokat fogalmaz meg * Karrierjét tudatosan tervezi, saját erősségeit és lehetőségeit figyelembe véve   Autonómia és felelősségvállalás:   * A különböző előadások témáiban képes további önálló kutatást végezni | | | | |
| A kurzus keretében feldolgozandó témakörök, témák:   * Önmenedzsment (mentorprogramok, hazai és külföldi kiállításokon való megjelenés, stb.) * Innovatív technológiák a tervezésben * Együttműködés más szakmák képviselőivel * A formatervezés határterületei (service design, ux, stratégiai tervezés, stb.) * Karrierutak, karriertervezés formatervező végzettséggel | | | | |
| Tanulásszervezés/folyamatszervezés sajátosságai:  A kurzus menete, az egyes foglalkozások jellege és ütemezésük (több tanár esetén akár a tanári közreműködés megosztását is jelezve:   * Szakmai előadások és workshopok szerdánként. A pontos programot a félév elején ismertetjük   A hallgatók tennivalói, feladatai:   * Kutatás, előadások témáinak feldolgozása * Interjú készítés volt hallgatókkal * Saját jövőkép tervezése   A tanulás környezete: (pl. tanterem, stúdió, műterem, külső helyszín, online, vállalati gyakorlat stb.) | | | | |
| Értékelés:  (Több tanár és tanáronként külön értékelés esetén tanáronként megbontva)  Teljesítendő követelmények:  1) Az előadásokon való aktív részvétel (hiányzás maximum 2 alkalommal lehetséges)  2) Interjú készítése párokban, egy szabadon választott MOME formatervező alumni hallgatóval/hallgatókkal/stúdióval.  Szempontok az interjú készítéséhez:  - Az interjúk elkészítését egy intenzív önálló/páros kutatás előzi meg, mely során a hallgató/páros feltérképezi a formatervező alumni közösséget és kiválasztja a számára leginspirálóbb személyt/életutat/karrierutat, majd felkéri a célszemélyt az interjúra.  A kiválasztott interjúalany nevét a hallgatótársak felé az alábbi [táblázatban](https://docs.google.com/spreadsheets/u/0/d/1vwHihOcN88nHRj8RSgNOCSO0mXr5ORIBm-Bhtr42ItE/edit) kérjük jelölni, hogy elkerüljük, hogy ugyanazt az alanyt többen is felkérjék. (Ha az általad választott interjú alany már szerepel a táblázatban, sajnos mást kell választanod - épp ezért érdemes minél hamarabb megszervezni az interjút!)  -Az interjú elkészítése során megfelelő felkészültséggel, kutatói alázattal és empátiával kezdeményezi a párbeszédet.  - Az elkészült anyag az interjút készítő hallgatók és az interjú alany beleegyezésével publikálásra kerülhet a MOME Formatervező szak [**Linkedin**](https://www.linkedin.com/in/mome-forma-87017818/) oldalán.  - Amennyiben hangfelvétel és videófelvétel is készül, a célszemély(ek)től engedélyt kell kérni egy nyilatkozat formájában. A **hivatalos hozzájáruló nyilatkozatot** és a már aláírt dokumentumok feltöltési helyét elküldjük azok számára, akiknek szüksége lesz rá.  - Az elkészült interjúk a félév során folyamatosan kerülnek feltöltésre, így a feltöltés dátumát mindenki időrendi sorrendben választja meg az alábbi [táblázatban](https://docs.google.com/spreadsheets/d/1vwHihOcN88nHRj8RSgNOCSO0mXr5ORIBm-Bhtr42ItE/edit?usp=sharing). A leadási határidőhöz szükséges a választott alumni hallgatóval az interjú végleges időpontjának meghatározása.  - A feladat elválaszthatatlan része a poszt szövegének megírása az adott közösségi média felület és a szakmai oldal nyelvezetével összhangban, a megfelelő hashtageket és tageket alkalmazva. Ehhez nélkülözhetetlen a szak linkedin oldalának és a választott interjú alany szakmai megjelenésének ismerete.  **Nyelv:** Angol  A szak Linkedin oldalán arra törekszünk, hogy a megjelenések, fontosabb hírek és interjúk angol nyelven legyenek publikálva, hogy a jelenlegi és végzett hallgatók sikerének híre egy sokkal tágabb szakmai közeghez juthasson el.  Az értékelés szempontjai (mi mindent veszünk figyelembe az értékelésben):  Az értékelésnél elsődleges szempontként az interjú tartalmát, nyelvezetét vesszük figyelembe.  A kérdések minősége, jellege tükrözi az interjút készítő hallagtók felkészültségét az adott alumni hallgató hátterét illetően.  A videó anyagok esetében fontos a képi anyag minősége, esztétikája is, amennyiben publikálásra kerül a sor.  **Formátum:**  Preferált formátum pdf, 3-5 fotóval, képpel kiegészítve, külön mappába mellékelve, de lehetőség van mozgókép és hanganyag leadására is.  Példa:<https://www.linkedin.com/pulse/how-staykleen-mome-forma/>  A) szöveg - .pdf vagy .doc, 6000-8000 karakter (szóközökkel) + külön feltöltött képek  B) videó - (15 perc, már lehet a vágott verzió is)  C) hanganyag - (15 perc) | | | | |
| Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben? {pl. arányok, pontok, súlyok}):  Jelen volt az előadásokon és elkészítette a házifeladatot: 5  Jelen volt az előadásokon, de a házifeladatot nem készítette el a kiírásnak megfelelő módon: 3  Az előadásokon nem volt jelen: 1 | | | | |
| Kötelező irodalom:  Ajánlott irodalom: | | | | |
| Egyéb információk: | | | | |
| Máshol/korábban szerzett tudás elismerése/ validációs elv:   * + *nem adható felmentés a kurzuson való részvétel és teljesítés alól,*   + *felmentés adható egyes kompetenciák megszerzése, feladatok teljesítése alól,*   + *más, tevékenységgel egyes feladatok kiválhatók,*   + *teljes felmentés adható.* | | | | |
| Tanórán kívüli konzultációs időpontok és helyszín: | | | | |